Početak nove školske 2016./2017 godine u Hercegovačko-neretvanskoj županiji (HNŽ) počet će 15. umjesto 5. rujna kako je ranije bilo predviđeno.
“Odgoda početka nove školske 2016./2017. godine za 15. rujna jeste zbog vrućina koje utječe na uvjete boravka u školama, posebice u popodnevnim smjenama te obnova sedam škola u HNŽ-u“, izjavio je danas predsjednik Vlade HNŽ-a Nevenko Herceg tijekom današnjega posjeta Centru za socijalni rad Mostar gdje je s ministrom zdravstva, rada i socijalne skrbi Goranom Opsenicom uručio školske torbe i pribor za učenike s područja grada Mostara.
Djeca će se sigurno radovati, osim, možda, prosvjetnih djelatnika, ali pokušajmo razumjeti uvjete i razloge zbog kojih ćemo odgoditi početak ove školske godine za 15. rujna – dodao je predsjednik Vlade HNŽ-a.